钦定古今图书集成/明伦汇编/氏族典/第287卷 > 黄绾
## 钦定古今图书集成/明伦汇编/氏族典/第287卷 > 黄绾

按《明外史叶应骢传》：“给事中潮阳陈洸，素无赖，不齿
清议。张璁、桂萼以议礼显，洸上疏言：璁等议是，璁、萼
辈遂引以击异己。御史张曰韬、戴金、蓝田特疏论之，
得旨，遣应骢及锦衣千户李经等杂治，论斩。洸惧亡，
诣关申诉，帝命覆核，郎中黄绾力持应骢议，萼、璁奏
免为民。嘉靖六年，洸上书讦应骢等，萼因讼洸冤，遂”
逮应骢、绾。绾，进士，息人，为刑部主事，谏南巡被杖。历
郎中，出为绍兴知府，以宽大为治。被征下诏狱，瘐死。